
PËR TRANSFERIMIN NË PRONËSI, NGA MINISTRIA E MBROJTJES TE KOMUNA FRAKULL, FIER, TË PRONËS NR. 830, ME EMËRTIM “BATALIONI I TANKEVE”, NË FRAKULL, FIER, DHE PËR NJË NDRYSHIM NË VENDIMIN NR. 515, DATË 18.7.2003 TË KËSHILLIT TË MINISTRAVE “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË MBROJTJES”, TË NDRYSHUAR

Në mbështetje të nenit 100 të Kushtetutës dhe të neneve 2 shkronja “c”, 3, 5, 7 e 8 të ligjit nr. 8744, datë 22.2.2001 “Për transferimin e pronave të paluajtshme të shtetit në njësitë e qeverisjes vendore”, me propozimin e Ministrit të Mbrojtjes, Këshilli i Ministrave 

VENDOSI:

1. Transferimin në pronësi, nga Ministria e Mbrojtjes te komuna Frakull, Fier, të pronës nr. 830, me emërtim “Batalioni i tankeve”, në Frakull, Fier, sipas formularit standard të inventarizimit, që i bashkëlidhet këtij vendimi dhe është pjesë përbërëse e tij, për ta përdorur për nevoja të komunës. 
2. Komunës Frakull i ndalohet ta ndryshojë destinacionin e përdorimit, ta tjetërsojë ose t’ua japë në përdorim të tretëve pronën nr. 830, me emërtim “Batalioni i tankeve”, në Frakull, Fier, të përcaktuar në pikën 1 të këtij vendimi. 
3. Në listën e inventarit të pronave të paluajtshme shtetërore, që i bashkëlidhet vendimit nr. 515, datë 18.7.2003 të Këshillit të Ministrave, të ndryshuar, të hiqet prona nr. 830, me emërtim “Batalioni i tankeve”, Frakull, Fier. 
4. Ngarkohen Ministri i Mbrojtjes, Agjencia e Inventarizimit dhe Transferimit të Pronave të Paluajtshme, Kryeregjistruesi i Pasurive të Paluajtshme të Republikës së Shqipërisë dhe kryetari i komunës Frakull, Fier, për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

